Neuvoston direktiivi 91/60/ETY annettu 4 päivänä helmikuuta 1991, direktiivin 85/3/ETY muuttamisesta varsinaisten perävaunuyhdistelmien eräiden suurimpien sallittujen mittojen vahvistamiseksi



Virallinen lehti nro L 037 , 09/02/1991 s. 0037 - 0038

Suomenk. erityispainos Alue 7 Nide 4 s. 0010

Ruotsink. erityispainos Alue 7 Nide 4 s. 0010



NEUVOSTON DIREKTIIVI annettu 4 päivänä helmikuuta 1991, direktiivin 85/3/ETY muuttamisesta varsinaisten perävaunuyhdistelmien eräiden suurimpien sallittujen mittojen vahvistamiseksi (91/60/ETY) EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 75 artiklan, ottaa huomioon komission ehdotuksen (), ottaa huomioon Euroopan parlamentin lausunnon (), ottaa huomioon talous- ja sosiaalikomitean lausunnon (), sekä katsoo, että tiettyjen tieliikenteen ajoneuvojen painoista, mitoista ja eräistä muista teknisistä ominaisuuksista annetulla neuvoston direktiivillä 85/3/ETY (), sellaisena kuin se on viimeksi muutettuna direktiivillä 89/461/ETY (), sen vuoksi, että siinä vahvistetaan perävaunuyhdistelmälle vain suurin sallittu pituus, edistetään sitä, että liikenteenharjoittajat ja valmistajat jatkuvasti lisäävät tällaisten ajoneuvoyhdistelmien kuormatilan enimmäispituutta, tämä kehitys pienentää kuljettajalle varattua tilaa; tämän johdosta kuljettajan työtilan mukavuus ja turvallisuus vähenevät, ja entistä paremman tasapainon saavuttamiseksi perävaunuyhdistelmien järkevän käytön ja liikenneturvallisuuden vaatimusten välillä on tarpeen parantaa nykyisiä normeja erityisesti vahvistamalla kuormatilan suurin sallittu pituus, ON ANTANUT TÄMÄN DIREKTIIVIN: 1 artikla Muutetaan direktiiviä 85/3/ETY seuraavasti: 1. Lisätään artikla seuraavasti: "4 b artikla Edellä 3 artiklan 1 kohdan osalta perävaunuyhdistelmien, joiden moottoriajoneuvo on laskettu liikkeelle ennen 31 päivää joulukuuta 1991 ja jotka eivät ole liitteessä I olevan 1.7 ja 1.8 kohdan vaatimusten mukaisia, katsotaan 31 päivään joulukuuta 1998 asti olevan näiden vaatimusten mukaiset, jos ajoneuvoyhdistelmien kokonaispituus on enintään 18 metriä." 2. Korvataan liitteessä I oleva 1.1 kohta seuraavasti: "1.1 Suurin sallittu pituus: >TAULUKON PAIKKA> " 3. Lisätään liitteeseen I kohdat seuraavasti: ">TAULUKON PAIKKA> " 2 artikla 1. Jäsenvaltioiden on toteutettava tämän direktiivin noudattamisen edellyttämät toimenpiteet 1 päivään lokakuuta 1991 mennessä. Niiden on ilmoitettava tästä komissiolle viipymättä. 2. Edellä 1 kohdassa tarkoitetuissa jäsenvaltioiden antamissa säädöksissä on viitattava tähän direktiiviin tai niihin on liitettävä tällainen viittaus kun ne virallisesti julkaistaan. Jäsenvaltioiden on säädettävä siitä, miten viittaukset tehdään. 3. Jäsenvaltioiden on toimitettava tässä direktiivissä tarkoitetuista kysymyksistä antamansa kansalliset säännökset komissiolle. 3 artikla Tämä direktiivi on osoitettu kaikille jäsenvaltioille. Tehty Brysselissä 4 päivänä helmikuuta 1991. Neuvoston puolesta Puheenjohtaja J. F. POOS () EYVL N:o C 316, 16.12.1989, s. 5 ja EYVL N:o C 268, 24.10.1990, s. 12 () EYVL N:o C 149, 18.6.1990, s. 28 () EYVL N:o C 182, 23.7.1990, s. 29 () EYVL N:o L 2, 3.1.1985, s. 14 () EYVL N:o L 226, 3.8.1989, s. 7